ديفون (Devon) (28 مارس 1977 -) ممثلة ومخرجة ومنتجة بورنوجرافية امريكية ، اسمها الحقيقى كريستى مارى ليزا (Kristie Marie Lisa) . اتولدت ديفون يوم 28 مارس 1977 فى مدينة ألينتاون بولاية بنسيلفانيا الامريكية ، وفى بداية حياتها كانت تتمنى تبقى لاعبة جمباز لكن بسبب أنها قصيرة ماقدرتش تدخل منافسات اللعبة واضطرت أنها تدور على مجال تانى تثبت فيه ذاتها . ولما وصلت لسن 19 سنة اشتغلت رقاصة استربتيز فى كباريه Al's Diamond فى مدينة ريدينج بولاية بنسيلفانيا . فى سنة 1998 دخلت ديفون فى مجال البورنوجرافى بعدما مثلت الفيلم البورنوجرافى New Breed ، ولما نجح الفيلم ده كبرت طموحاتها وبقت عايزة تبقى نجمة بورنوجرافية مشهورة . وعلشان كده مضت عقد مع شركة Vivid Entertainment لإنتاج الافلام البورنوجرافية ، وفى نفس الوقت اشتغلت موديل عريان لحساب مجلة Stuff . وكانت نتيجة انتشارها ده أنها ظهرت على غلاف عدد شهر يناير 2001 من مجلة Penthouse وكسبت جايزة Penthouse Pet January 2001 . بعدما انتهت مدة العقد اللى كان بين ديفون وبين شركة Vivid Entertainment ، مضت عقد مع شركة Digital Playground . وفى سنة 2004 مثلت مع الممثلة البورنوجرافية المشهورة جيسى جين (Jesse Jane) فيلم Island Fever 3 واللى كان اول فيلم بورنوجرافى يتصور بكاميرات الدى فى دى .